Diari Oficial de la Generalitat Valenciana


Sumari del DOGV 3441, del 24-02-1999 (1999/1413)

ORDRE de 9 de febrer de 1999, de la Conselleria d’Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1999, determinades subvencions gestionades per la Direcció General d’Indústria, Cooperativisme, Pesca i Relacions Agràries, i se’n modifiquen parcialment les bases reguladores en vigor.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3441

Data del DOGV
:   24-02-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1413


Data del document
:   09-02-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * temporada de pesca
    * flota pesquera
    * indústria pesquera

ORDRE de 9 de febrer de 1999, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1999, determinades subvencions gestionades per la Direcció General d'Indústria, Cooperativisme, Pesca i Relacions Agràries, i se'n modifiquen parcialment les bases reguladores en vigor. [1999/X1413]
  
En l'article 47.11 del text refós de la Llei d'Hisenda Pública de la Generalitat Valenciana, aprovat a través del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, en aquests moments la Llei 11/98, de 29 de desembre, de Pressupostos de la Generalitat Valenciana per a l'exercici 1999 (DOGV núm. 3.404, de 31.12.98).
  
Per això, vista la proposta del director general d'Indústria, Cooperativisme, Pesca i Relacions Agràries, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General d'Indústria, Cooperativisme, Pesca i Relacions Agràries es concediran, en l'exercici 1999, a càrrec de les línies de subvenció i pels imports globals màxims que s'indica, d'acord amb la Llei 11/98, de 29 de desembre, de Pressupostos de la Generalitat Valenciana per a l'exercici 1999 (DOGV núm. 3.404, de 31.12.98).
  
La data límit per a la presentació de sol·licituds d'ajuda figura en la base reguladora corresponent.
  
Programa 714.10, d'ordenament i millora de la producció pesquera
  
Línia 402/000/99
  
Ordre de 2 de gener de 1995, per la qual s'estableixen ajudes per a la paralització temporal de la flota pesquera (DOGV núm. 2.431, de 19.01.95), modificada per les ordres de la Conselleria d'Agricultura, Pesca i Alimentació, de 31 de març de 1995 (DOGV núm. 2.540, de 29.06.95), de 27 de juny de 1995 (DOGV núm. 2.550, de 13.07.95), i de 9 de març de 1998 (DOGV núm. 3.213, de 30.03.98).
  
Import global màxim: 531.021.936 PTA, i l'equivalent en euros és de 3.005.060,52 euros.
  
Línia 403/000/99
  
Ordre de 29 de març de 1996, per la qual s'estableixen ajudes a les confraries de pescadors i les seues federacions (DOGV núm. 2.726, d'11.04.96).
  
Import global màxim: 86.371.167 PTA, i l'equivalent en euros és de 120.202,42 euros.
  
Línia 405/000/99
  
Ordre de 15 de febrer de 1991, d'ajudes per a la realització d'estudis i activitats en matèria de pesca marítima i aqüicultura (DOGV núm. 1.510, de 25.03.91), modificada per l'Ordre de 9 de març de 1998, de la Conselleria d'Agricultura, Pesca i Alimentació (DOGV núm. 3.213, de 30.03.98).
  
Import global màxim: 2.300.000 PTA, i l'equivalent en euros és de 13.823,28 euros.
  
Línia 701/000/99
  
Ordre de 6 de novembre de 1991, per la qual s'estableixen ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.91), modificada per l'Ordre de 9 de març de 1998, de la Conselleria d'Agricultura, Pesca i Alimentació (DOGV núm. 3.213, de 30.03.98).
  
Import global màxim: 79.750.153 PTA, i l'equivalent en euros és de 101.292,28 euros.
  
Ordre de 29 de març de 1996, per la qual s'estableixen ajudes a les confraries de pescadors i les seues federacions (DOGV núm. 2.726, d'11.04.96).
  
Import global màxim: 3.000.000 PTA, i l'equivalent en euros és de 18.030,36 euros.
  
Article 2
  
El termini de presentació dels documents que acrediten la realització de la conducta, l'activitat o la inversió subvencionada finalitzarà en l'exercici pressupostari per al qual, en cada cas, s'haurà concedit l'ajuda pública d'acord amb les seues bases reguladores. En el cas de subvencions plurianuals, es justificarà en cada any o exercici pressupostari per l'import de l'anualitat corresponent.
  
DISPOSICIÓ ADDICIONAL
  
Els plans de paralització temporal de la flota pesquera per a 1999 acollits a les ajudes establides en l'Ordre de 2 de gener de 1995 (DOGV núm. 2.431, de 19.01.95) es presentaran abans del 30 de juny de 1999.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 9 de febrer de 1999
  
El conseller d'Agricultura, Pesca i Alimentació,